પ્રજાપિતા બ્રહ્માકુમારી ઇશ્વરીય વિશ્વ વિધાલય અને તેની ભગિની સંસ્થા રાજયોગા એજ્યુકેશન એન્ડ રીસર્ચ ફાઉન્ડેશનના વિભિન્ન ૨૦ પ્રભાગ પૈકીના એક એવા ‘કૃષિ અને ગ્રામ વિકાસ’ પ્રભાગ દ્વારા સેકટર-૨૮,ગાંધીનગર ખાતે આવેલ શિવશક્તિ ભવનના પીસપાર્કમાં વિશ્વ પર્યાવરણ દિવસ નિમિત્તે કાર્યક્રમનું આયોજન થયુ હતું. બ્રહ્માકુમારી વિદ્યાલયના સવારના રોજિંદા સત્સંગ કાર્યક્રમ વિશ્વ પર્યાવરણ દિવસ નિમિત્તે સ્ટેજ કાર્યક્રમની શરૂઆત થઈ. પ્રારંભે આધ્યાત્મિક ગીતની સુરાવલી સાથે પરમપિતા પરમાત્માને આહવાન કરવામાં આવ્યું હતું. સ્ટેજના મહેમાનોનું પુષ્પ ગુચ્છ અને દિલની ઉર્મીઓથી સ્વાગત અભિવાદન કરાયુ હતું.